Mii de tineri vor să fie medici. Număr record de candidați la admiterea la Universitatea de Medicină și Farmacie din București
Universitatea de Medicină și Farmacie „Carol Davila” (UMFCD) din București organizează duminică, 12 iulie, examenul de admitere, pentru care s-au înscris 4.204 candidați. Mai mult de jumătate, adică 2743, concurează pentru cele 737 de locuri cu finanțare de la buget și 250 cu taxă scoase la concurs la Facultatea de Medicină. 35 de premianți ai olimpiadelor naționale și internaționale la discipline precum biologie, fizică sau chimie au fost admiși fără examen.